open-index/open-wikipedia-markdown huggingface dataset:
Սանդուղքի էֆեկտ

**Սանդուղքի էֆեկտ**, L'esprit de l'escalier, (Լ'էսպրի դ'եսկալյե), ֆրանսերեն տերմին, անախորժ և տհաճ իրավիճակների դեպքում՝ մտքում չափազանց ուշ հղացած անթերի պատասխանն է։

## Ծագում
Այս երևույթի անունը ծագել է ֆրանսիացի հանրագիտարանագիր և փիլիսոփա Դենի Դիդրոյի՝ «Պարադոքս դերասանի մասին» էսսեում տեղ գտած հետևյալ իրադրության նկարագրությունից. պետական գործիչ Ժակ Նեկերի տանը տեղի ունեցած ընթրիքի ժամանակ, դիտողություն են արել Դիդրոյին, որն էլ այդ ժամանակ անպատասխան է մնացել։ Դիդրոն բացատրում է՝ ինչու. «զգայուն մարդը, ինչպիսին ինքս եմ, ճնշված իր դեմ ուղղված փաստարկից, շփոթվում է և կարող է ճիշտ մտածել (ինքն իրեն գտնել) միայն աստիճանների ներքևում»։ Այդ դեպքում «աստիճանների ներքևում» արտահայտությունը վերաբերում էր առանձնահատուկ հյուրանոցի կամ մեծ առանձնատան ճարտարապետությանը, որտեղ էլ նա հրավիրված էր։ Այդպիսի տներում, հյուրերին ընդունելու սենյակները գտնվում էին բել էտաժում (*[[étage noble]]*)՝ երկրորդ հարկում։ Աստիճանների ներքև հասնելը նշանակում էր լիովին լքել հավաքույթը։

## Նմանատիպ անգլերեն տերմիններ
Անգլախոսները սովորաբար սանդուղքի էֆեկտն անվանում են "escalator wit" (բառացի թարգմանաբար՝ շարժասանդուղքի հնարամտություն) կամ "staircase wit" (սանդուղքի հնարամտություն)։

## Այլ լեզուներում
Իդիշ լեզվով *trepverter-ը* (սանդուղքի բառեր) և գերմանական պատճենում՝ *Treppenwitz-ը* (երբ օգտագործվում է անգլերեն համատեքստում) նույն իմաստն են արտահայտում, ինչ՝ ֆրանսիական սանդուղքի էֆեկտը։ Այնուամենայնիվ, ժամանակակից գերմաներենում *Treppenwitz*-ն այլ իմաստ ունի։ Այն վերաբերում է իրադարձություններին կամ փաստերին, որոնք կարծես թե հակասում են իրենց ակունքներին կամ կոնտեքստին։ Հաճախ գործածվող *"Treppenwitz der Weltgeschichte"* (համաշխարհային պատմության սանդուղքի սրամտություն) արտահայտությունը բխել է Վիլյամ Լուիս Հերցլետի հենց այդ վերնագրով գրքի անունից, որն էլ նշանակում է «պատմության պարադոքս»։

## Տես նաև
* Comic timing
* Epimetheus (mythology)
* The Comeback (Seinfeld)

## Ծանոթագրություններ

## Արտաքին հղումներ
* The dictionary definition of l'esprit de l'escalier at Wiktionary

Հոգեբանական էֆեկտ
Զանջան

**Զանջան** (), քաղաք Իրանի հյուսիս-արևմուտքում, Զանջան օսթանի վարչական կենտրոնը։ Հանդիսանում է նաև համանուն շահրեստանի վարչական կենտրոնը։ Բնակչությունը վերջին մարդահամարի տվյալներով կազմում է ։

## Բնակչություն
Բնակչությունը 2016 թվականի մարդահամարի տվյալներով կազմում էր 430 871 մարդ, որոնք կազմում էին 132 469 տնտեսություն։ Քաղաքը բնակչությամբ Զանջան օսթանի ամենախոշոր և Իրանի քսաներորդ ամենախոշոր քաղաքն է։ Զանջանի բնակչության փոփոխությունը ժամանակի ընթացքում բերված է աղյուսակում ստորև.

Զանջանը հիմնականում բնակեցված է իրանական ադրբեջանցիներով, ովքեր խոսում են ադրբեջաներեն։

## Քույր քաղաքներ
* Տրապիզոն, Թուրքիա
* Մալակկա, Մալայզիա

## Պատկերասրահ

Image:Jamee_mosque_Zanjan-by Flickr.jpg| Սեյյեդ մզկիթ
Image:Rakhtshurkahneh.jpg| Ռախտշուր խանե, (Զանջանի մարդաբանության թանգարան)


## Ծանոթագրություններ

Կատեգորիա:Իրանի քաղաքներ
O Fortuna

***O Fortuna***, միջնադարյան թափառաշրջիկ երաժիշտների լատիներեն բանաստեղծությունն է, որը գրվել է XIII դար դարում, «Carmina Burana» ժողովածուի մի մասն է։ Այն իրենից  ներակայացնում է բողոք ուղղված ճակատագրին և Ֆորտունային, ով հռոմեական դիցաբանությունում մարմնավորում էր հաջողությունը։

1935—1936 թվականներին «O Fortuna» բանաստեղծության երաժշտությունը գրվեց գերմանացի կոմպոզիտոր Կառլ Օրֆի կողմից։ Այն բացում և փակում է «Carmina Burana»-ի կանտատը (առաջին դեպքում, որպես երկու համարներից մեկը, միավորվում է «Fortuna Imperatrix Mundi» անվան տակ)։ Առաջին կատարում կատարվել է 1937 թվականի հունիսի 8-ին Մայնի Ֆրանկֆուրտում։

Օրֆի ստեղծագործությունը միանգամից մեծ հայտնիություն ձեռք բերեց և բազմաթիվ անգամներ կատարվեց դասական երաժիշտների, անսամբլեաների և հայտնի արտիստների կողմից։ Այն կարելի է լսել բազմաթիվ կինոնկարներում և հեռուստատեսային գովազդային հոլովակներում, այն դարձավ ժողովրդական մշակույթի անբաժանելի մասը, ստեղծելով դրամատիկ և կատաստրոֆիկ իրավիճակներ։ «O Fortuna»-ն գլխավորել է Միացյալ Թագավորության վերջին 75 տարիների ամենահայտնի դասական երաժշտությունների ցուցակը։

## Նկարագրություն
Համարը սկսվում է օրկեստրի և երգչախմբի «ֆորտիսմո»-յով, ավարտվելով երրորդ արտահայտությունով, պահելով երկար նոտան։ Առաջին տան մնացածը և երկրորդ տունը հակառակը՝ կատարվում են ցածր նրբերանգով, այդ ժամանակ երգչախումբը համարյա արտասանելով երգում է բառերը։ Երրորդ տունը հնչում է ավելի արագ ռիթմով և առավելագույն բարձրության վրա։

## Տեքստ

## Ծանոթագրություններ

## Արտաքին հղումներ
* Translations from the Carmina Burana by David Parlett

Կատեգորիա:1937 ստեղծագործություններ
Կատեգորիա:Լատիներեն երգեր
Կատեգորիա:Կառլ Օրֆի ստեղծագործություններ
Կատեգորիա:Միջնադարյան լատինական գրականություն
Կարո Մինասյան

**Կարո Մինասյան** (), իրանահայ բժիշկ, գիտնական, հնագետ։

## Կենսագրություն
Կարո Մինասյանը ծնվել է 1897 թվականին Չհալմահալի Բախթիարի շրջանի Մամակա գյուղում։ Սովորել է տեղի դպրոցում։  Այնուհետև կրթությունը շարունակելու համար մեկնել է Հնդկաստան, սակայն հիվանդության պատճառով վերադարձել է Իրան, կրթությունը շարունակել Ջուղայի գիշերօթիկ դպրոցում։ Հնդկաստանի համալսարանից ստացել է առողջապահության դոկտորի դիպլոմ` հեռակա կարգով, այնուհետև կրթությունը շարունակելու համար մեկնել է Հնդկաստան։ Առաջին համաշխարհային պատերազմի ժամանակ ռազմաճակատում աշխատել է որպես բժիշկ և հիմնել հիվանդանոց։ 1920 թվականին Կարո Մինասյանը շարունակել է կրթությունը Լոնդոնի և Լոզանի համալսարաններում և ստացել ընդհանուր և պլաստիկ վիրաբույժի մասնագիտություն։

Վերադառնալով Իրան` Ահվազում, Թեհրանում և Սպահանում աշխատել է որպես բժիշկ, հիմնել իր սեփական պոլիկլինիկաները։

Կարո Մինասյանը եղել է Չհարմահալի և Ֆերեյդանի հիվանդանոցների հիմնադիրներից, եղել է Իրանի հնագիտության, հուշարձանների պահպանման հանձնաժողովի մշտական անդամ։ Նա ստեղծել է Սպահանի ամենամեծ անձնական գրադարանը, որտեղ հավաքված էին հին տպագրության և ձեռագիր գրքերի հազարավոր հատորներ։

## Կարո Մինասյանի հայկական հավաքածու
Կալիֆոռնիայի Լոս Անջելեսի մասնաճյուղի համալսարանը 1968 թվականին ձեռք է բերել Կարո Մինասյանի հավաքածուն, որը բաղկացած է հայկական ձեռագրերից, որոնց մեջ է Գլաձորի Ավետարանը, վաղ շրջանի հայկական տպագիր գրքեր՝ պարսկերեն, արաբերեն, օսմանյան թուրքերեն և ուրդու ձեռագրեր։ Այս ձեռագրերի նյութերը հետևյալն են՝ պարսկերեն և արաբերեն լեզվաբանություն, պարսկերեն գրականություն և պատմություն, Շիա աստվածաբանություն և օրենսդրություն, արվեստ, փիլիսոփայություն, տրամաբանություն։ Հավաքածուն կազմված է պարսկերեն ձեռագրերի նմուշներից, զանազան առարկաներից և պատմական իրերից։ Հայկական այս հավաքածուն, որը հիմնականում Սպահանի հայկական գաղութի կենցաղի մասին է, բաղկացած է նամակներից, որոնք նաև առևտրի մասին են։ Հավաքածուն ուշագրավ է իր հաշվեգրերով, նկարներով, տպագիր և ձեռագիր գրքերով, նամակածրարներով, բացիկներով և փաստաթղթերով, որոնք 17-րդ դարից մինչև 20-րդ դարի կեսերի ժամանակաշրջաններից են։

## Մահ
Կարո Մինասյանը մահացել է 1973 թվականին։ Իր կտակի համաձայն` թաղվել է Ջուղա քաղաքի գերեզմանոցում` հոր կողքին։

## Երկեր
Կարո Մինասյանը հնէաբանության և բժշկության բնագավառում մի քանի գրքերի և հոդվածների հեղինակ է`
* «Ծխախոտի ազդեցությունը», Փարիզ, 1929
* Des Anomlies peno ureteralse contibution a letude, Լոզան, 1929
* Gilantets the Chronicle of Petros di Sarkis, Լիսաբոն, 1929
* Shah diz of Islamic Fame, Լոնդոն, 1971

## Գրականություն
* Իրանահայոց հանրագիտարան։ Կազմող` Ժանետ Տ. Լազարյան։ Երևան, «ՎՄՎ-Պրինտ, 2012։

## Ծանոթագրություններ

Կատեգորիա:Իրանահայ բժիշկներ
Կատեգորիա:Իրանահայ հնագետներ
Կատեգորիա:Իրանահայ գիտնականներ
Կոպակաբանա

**Կոպակաբանա** (Copacabana) Ռիո դե Ժանեյրոյում գտնվող լողափ և  նույնանուն քաղաքային շրջան։

Գտնվում է քաղաքի հարավում գտնվող Գուանդաբարա ծոցի մուտքի մոտ։ Երկարությունը 4 կմ է։

Գետափ - Ավենիդա Ատլանտիկա։

## Տեղանուն
Անվանվել է այստեղ գտնվող ձկնորսական գյուղի անվանումով, որն իր հերթին անունը ստացել էԲոլիվյան Կոպակաբանա քաղաքից, որի անվանման ծագումը հայտնի չէ։ Մի վարկածի համաձայն անունը ծագել է copac և cabana բառերից, որը նշանակում է «վառ կետ», «կապույտ լողափ»։ Մեկ այլ վարկածը վերաբերվում է koppa և kahuana անուններին, Ահարայի հնդկացիների լեզվից, որը նշանակում է «լճի տեսարան»։

## Պատմություն
Կոպակաբանայի պատմությունը սկսվել է 1750-ական թվականներին, երբ Սողփենապան տարածքում հայնտվեց նոր մատուռ, ի պատիվ Բոլիվիայի Կոպակաբանայի քաղաքի սուրբ մարգարեի, որի անունով էլ կոչվել է ձկնորսական գյուղը։ 1892 թվականին տրամվայի մեկնարկից հետո այս վայրը միավորվել է Ռիո դե Ժանեյրորոյի հետ։

1904 թվականին սկսվեց Ավենդիա Ատլանտիկ ջրվեժի վրա շինարարությունը։ Կոպակաբանայի իրական ծաղկման հասել է 1950 - 1960-ական թվականներին։  
մինի
Վերջին տասնամյակների ընթացքում ծաղկել են արտասահմանցի զբոսաշրջիկների միջոցով վաստակելը. թմրանյութերի առք ու վաճառք, մարմնավաճառություն, գողություններ և այս ամենը հանգեցրել է Էլիտար թաղամասի զգալի անկման։

Կոպակաբանան Ռիո դե Ժանեյրոյի ամենամեծ համերգասրահն է։ Կոպակաբանայում հանդես են եկել` Էլթոն Ջոն, Լենի Կրավից, Միք Ջագեր։ 1994 թվականի դեկտեմբերին հենց լողափում կազմակերպվել էր Ռոդ Ստյուարտի մեծ շոուն։ Նրա համերգը լսելու համար հավաքվել էր ավելի քան չորս միլիոն մարդ։ Այս միջոցառումը նույնիսկ մտել է Գինեսի ռեկորդների գիրքը։ Փետրվարի 18-ին տեղի ունեցավ Ռոլինգ Սթոունզի համերգը, որին ներկա էին շուրջ երկու միլիոն հանդիսատես։ Համերգը հեռարձակվել էր ուղիղ եթերով, և շուտով DVD թողարկվեց.  — «Rolling Stones — Copacabana Beach, Rio de Janeiro, Brazil» (The Biggest Bang Box Set, մաս 2)։
մինի|ձախից

## Ծանոթագրություններ

## Արտաքին հղումներ
* Կոպակաբանա լողափին նվիրված կայք

Կատեգորիա:Աուդիո հոդվածներ
Կատեգորիա:Ռիո դե Ժանեյրո
Ջոնգ Չան Ու

**Ջոնգ Չան Ու** (հանգըլ՝ 정찬우, հանջա՝ 鄭燦宇, , ավելի հայտնի է որպես **Ջանգ Ու** կամ **Ջանգ**), հարավկորեացի երգիչ և դերասան։ Հայտնի է որպես հարավկորեական  iKON խմբի անդամ։ Գործակալությունը՝  YG Entertainment:

## Կարիերա
### Նախադեբյուտային դերասանական կարիերա

2006 թվականին Չան Ուն նկարահանվել է TVXQ-ի «Փուչիկներ» երաժշտական տեսահոլովակում, խաղալով երիտասարդ Մաքս Չանմին։

2008 թվականին նա նկարահանվել է «Կորցրած և հայտնաբերված» ֆիլմում և մի շարք դրամային շարքերում, սկսած «Մեծ թագավոր Սեյգոն»-ից։ Նա նաև հայտնվեց «Գաբի» ֆիլմում` որպես երիտասարդ  Իլյիչ։ Նա խաղացել է «Տղաներ՝ ծաղիկներից գեղեցիկ» և «Ժառանգները » դրամայում` կերտելով Լի Մին Հոյի երիտասարդ կերպարները։

2017 թվականին հայտարարվեց, որ Չան Ուն դարձել է YG STAGE-ի մի մասը, որը ղեկավարում է դերասաններ և դերասանուհիներ YG Entertainment-ում։

### 2014: Mix & Match-ը և iKON-ը
2014 թվականի վերջին հայտարարվեց, որ YG Entertainment-ի դասընթացավարները, որոնք նախկինում հանդես էին եկել որպես «Team B», իրականության գոյատևման ծրագիր  WIN Mix & Match-ի  առաջին դրվագը ներկայացվեց  սեպտեմբերի 11-ին։ Մինչ B.I, Բոբին և Ջինհունները հաստատվել են յոթ անդամների շարքում, թիմի մնացած երեք անդամները մրցեցին երեք նոր մարզիչներով, այդ թվում` Չան Ուն, չորս տեղերի համար։ Չան Ուն պաշտոնապես հայտարարվեց որպես  iKON-ի անդամ  2014թ. նոյեմբերի 5-ին, իսկ խումբը դեբյուտը կատարեց 2015թ. սեպտեմբերի 15-ին։

## Սկավառակագրություն

Հարավային Կորեայի  iKON խմբի տղաների սկավառակագրությունը բաղկացած է մեկ ստուդիական ալբոմից, մեկ հավաքածու ալբոմ, մեկ կենդանի ալբոմից, մեկ ալբոմից և 11 սինգլից։

## Ֆիլմագրություն
### Հեռուստասերիալներ

### Ֆիլմ

### Իրականության շոուներ և ելույթներ

## Ծանոթագրություններ

Կատեգորիա:Բեմական կեղծանուններ
Կատեգորիա:Հարավկորեացի դերասաններ
Կատեգորիա:Հարավկորեացի երգիչներ
Կատեգորիա:Հարավկորեացի հեռուստատեսային դերասաններ
Մյունխենի տեխնիկական համալսարան

**Մյունխենի տեխնիկական համալսարան** () Մյունխենում, Գարխինգում և Ֆրեյզինգ-Վայհենստեֆանում գտնվող հետազոտական համալսարան։ Այն հանդիսանում է TU9-ի անդամ, որը հանդիսանում է խոշորագույն և ամենահեղինակավոր գերմանական տեխնոլոգիական ինստիտուտների ասոսացիա է։ Մյունխենի տեխնիկական համալսարանը Reuters 2017 Եվրոպական Նորարարական Համալսարանի վարկանիշում զբաղեցնում է 4-րդ տեղը։

Մյունխենի տեխնիկական համալսարանի շրջանավարտները ներառում են Նոբելյան մրցանակի դափնեկիրներ, 18 Լեյբնիզի մրցանակակիրներ եւ IEEE-ի 22 անդամներ։

## Ծանոթագրություններ

Կատեգորիա:1868 հիմնադրումներ Գերմանիայում
Կատեգորիա:1868 հիմնադրված կրթական հաստատություններ
Կատեգորիա:Գերմանիայի համալսարաններ
Հարավային Կալիֆոռնիայի համալսարան

**Հարավային Կալիֆոռնիայի համալսարան** (), Լոս Անջելեսում տեղակայված մասնավոր հետազոտական համալսարան է։ Հիմնադրվել է 1880 թվականին, Կալիֆոռնիայի ամենահին մասնավոր հետազոտական համալսարանն է։ Հարավային Կալիֆոռնիայի համալսարանը կրթել է տարածաշրջանի բիզնեսի ղեկավարների և մասնագետների:Վերջին տասնամյակների ընթացքում համալսարանը նաև Լոս Անջելեսում իր տեղը զբաղեցրել է Ասիայում և Խաղաղ օվկիանոսում գտնվող հետազոտական և մշակութային հաստատությունների հետ հարաբերություններ հաստատելու համար։ Տնտեսական գործունեության շարժիչ ուժը, Հարավային Կալիֆոռնիայի համալսարանը տարեկան կազմում է 8 միլիարդ դոլար, Լոս Անջելեսի մետրոպոլիտենի և Կալիֆոռնիայի տնտեսությանը։

2014-15 ուսումնական տարում քառամյա բակալավրիատի ծրագրերում ընդգրկված էին 18.740 ուսանողներ։ ՀԿՀ-ն նաև ունի 23,729 շրջանավարտ և մասնագիտական ուսանողներ մի շարք տարբեր ծրագրերում, այդ թվում `բիզնես, իրավագիտություն, ճարտարագիտություն, սոցիալական աշխատանք և բժշկություն։  Համալսարանը աշխարհի լավագույն ֆոնդահայթայթային ինստիտուտներից մեկն է, որը հետևողականորեն ներգրավվել է առաջատարների եռյակում `արտաքին ներդրումներով։ Բազմաթիվ ակադեմիական աղյուսակներ նշում են Հարավային Կալիֆորնիայի համալսարանը, որպես ԱՄՆ-ի լավագույն 25 համալսարաններից մեկը։ 16 տոկոսի ընդունման մակարդակով ՀԿՀ-ն ԱՄՆ-ի ամենամրցունակ հաստատություններից է։

## Ծանոթագրություններ

Կատեգորիա:1880 հիմնադրումներ Կալիֆոռնիայում
Կատեգորիա:1880 հիմնադրված կրթական հաստատություններ
Կատեգորիա:Ամերիկյան համալսարանների ասոցիացիա
Մալիի ֆուտբոլի ազգային հավաքական

**Մալիի ֆուտբոլի ազգային հավաքական**, ներկայացնում է Մալին միջազգային ֆուտբոլային մրցաշարերում և ընկերական հանդիպումներում։ Մալին երբեք չի մասնակցել Ֆուտբոլի աշխարհի առաջնության եզրափակիչ փուլին։

Մալիի ֆուտբոլի ազգային հավաքականը 9 անգամ մասնակցել է աֆրիկյան երկրների գավաթի խաղարկությանը։ 1972 թվականին նրանք զբաղեցրել են երկրորդ տեղը, իսկ 2012 և 2013 թվականներին` երրորդ։ 2004 թվականին եղել է Աթենքում կայացած Օլիմպիական խաղերի մասնակից (պարտվեց 1/4 եզրափակիչում` իտալացիներին)։

Մալիի հավաքականում խփած գոլերի քանակով առաջատարն է համարվում կիսապաշտպան Սեյդու Կեյտան։ Նա խաղացել է մի շարք թիմերում, իսկ 2014 թվականից հանդես է եկել իտալական Ռոմայի կազմում։

## Մալիի մասնակցությունը մի շարք մրցաշարերում
### [[Ֆուտբոլի աշխարհի առաջնություն|Աշխարհի առաջնություն]]

* 1930 — 1962 — *չի մասնակցել*
* 1966 — *հրաժարվել է մասնակցել*
* 1970 — 1990 — *չի մասնակցել*
* 1994 — 1998 — *հրաժարվել է մասնակցել*
* 2002 — 2018 — *չի անցել որակավորումը*

### [[Աֆրիկայի ազգերի գավաթ|Աֆրիկայի գավաթ]]
* 1957 — 1963 — *չի մասնակցել*
* 1965 — 1970 — *չի անցել որակավորումը*
* 1972 — **2-րդ տեղ**
* 1974 — *չի անցել որակավորումը*
* 1976 — *չի անցել որակավորումը*
* 1978 — *արտոնագրված*
* 1980 — *չի մասնակցել*
* 1982 — *չի անցել որակավորումը*
* 1984 — *չի անցել որակավորումը*
* 1986 — *չի անցել որակավորումը*
* 1988 — *հրաժարվել է մասնակցել*
* 1990 — *չի անցել որակավորումը*
* 1992 — *չի անցել որակավորումը*
* 1994 — **4-րդ տեղ**
* 1996 — *չի անցել որակավորումը*
* 1998 — *չի անցել որակավորումը*
* 2000 — *չի անցել որակավորումը*
* 2002 — **4-րդ տեղ**
* 2004 — **4-րդ տեղ**
* 2006 — *չի անցել որակավորումը*
* 2008 — **խմբային մրցաշար**
* 2010 — **խմբային մրցաշար**
* 2012 — **3-րդ տեղ**
* 2013 — **3-րդ տեղ**
* 2015 — **խմբային մրցաշար**
* 2017 — **խմբային մրցաշար**

## Կազմ
2017 թվականին կայացած Աֆրիկյան ազգերի գավաթի խաղերին մասնակցելու համար հավաքվել էին 23 ֆուտբոլիստներ։

ՖԻՖԱ-ի 2018 թվականի Աշխարհի գավաթի խաղարկության եզրափակիչ հավաքականում ընտրվել են հետևյալ ֆուտբոլիստները

### Լավագույն գոլերի հեղինակներ

## Ծանոթագրություններ

## Արտաքին հղումներ
* Сборная Мали на сайте ФИФА
HandWallet

Հենդուոլեթ ծախսերի կառավարիչը կամ Հենդուոլեթն անվճար բջջային հավելված է, որը հնարավորություն է տալիս օգտատերերին հսկելու և կառավարելու իրենց եկամուտն ու ծախսերը։ Իր գոյության ընթացքում այն բեռնվել է ավելի քան 2,12 միլիոն անգամ, որի շնորհիվ օգտատերերը խնայել են ավելի քան 20 միլիոն ԱՄՆ դոլար։

### Պատմություն
Սկզբում Հենդուոլեթը մշակվել է MediaVision-ի կողմից PalmPilot PDA համար 2002 թ․։ Այնուհետև այն վերանայվել է և հասանելի է նաև Windows Mobile, Symbian և Windows համակարգերի համար։ 2012 թ․ այն կրկին փոփոխվել է՝ հասանելի դառնալով նաև Անդրոիդ համակարգի համար։ Այս ընթացքում թողարկվել է մեկ բետա տարբերակ և 6 նոր տարբերակներ։
* Բետա տարբերակի թողարկում - 2012 թ․ մայիսի 24
* Տարբերակ 1 - 2012 թ․ հունիսի 5
* Տարբերակ 2․0 - 2013 թ․ մայիսի 2 (բանկի հետ ավտոմատ սինխրոնիզացիայի և ձայնի ճանաչման համակարգերով)
* Տարբերակ 3․0 - 2014 թ․ ապրիլի 1
* Տարբրեակ 4․0 - 2016 թ․ դեկտեմբերի 11 (տվյալների ներմուծման և արտահանման հնարավորությամբ)
* Տարբերակ 5 - 2016 թ․ մայիսի 1 (նոր օգտատերի ինտերֆեյսով)
* Տարբերակ 6 - 2017 թ․ սեպտեմբերի 3 (ավելացված աշխատանքային խմբերով)

### Առանձնահատկություններ
Հենդուոլեթը ներառում է՝
* Բյուջեի կառավարում
* Տարբեր փոխարժեքների հարցով աջակցություն
* Ձայնի ճանաչում
* GPS աջակցություն
* Տվյալների ներմուծում և արտահանում
* SMS բանկինգ
* Վիջեթներ
* Աշխատում է ավելի քան 50 լեզուներով
Հենդուոլեթը հնարավորություն է տալիս օգտատերերին ստեղծել նոր հաշիվ և մուտքագրել տվյալները ձեռքով կամ ձայնի ճանաչման ֆունկցիայի միջոցով՝ կամ սինխրոնիզացնելով իրենց բանկի տվյալները հավելվածի հետ։ Այնուհետև, հավելվածը վերլուծում է ծախսային դինամիկան դիագրամների, գրաֆիկաների և աղյուսակների միջոցով և տրամադրում առաջարկություններ օգտատերերին իրենց գումարներն ավելի արդյունավետ կառավարելու վերաբերյալ։ Հավելվածը ստացել է 95% դրական արձագանք և 4․3 աստղ (5-ից) Google Play-ում գրեթե 21,000 արձագանքների արդյունքում։

### Ծանոթագրություններ

Կատեգորիա:Անդրոիդ
Ֆուրվիեր

thumb|right|250px|Ֆուրվիեր բլուրը, տեսարան Սոն գետի ափից
thumb|right|250px|Տեսարան Ֆուրվիերից
**Ֆուրվիեր** (), պատմական բլուր, որը գտնվում է Լիոնի կենտրոնի արևմտյան հատվածում։ Միևնույն անունն է կրում նաև կենտրոնական թաղամասը, որը գտնվում է բլրի վրա։

## Տեղադրություն
Սոն և Ռոն գետերը հոսում են Կենտրոնական ֆրանսիական զանգվածի հյուսիսից դեպի հարավ։ Ֆուրվիեր բլուրը, իրականում, իրենից ներկայացնում է գիծ, որը խոյացած է Սոն գետի վրա և ձգվում է Լիոնի Վեզ թաղամասից մինչև գետերի միախառնմանը վայրը։ Բլուրը ծովի մակարդակից ունի 120-287 մետր բարձրություն։ Բլրի ափագիծը ներառում է Սեն Իրենեյ, Լուայաս, Ֆուրվիեր, Սեն Ժյուս թաղամասերը և ձգվում դեպի հարավ, ընդհուպ մինչև Սեն Ֆլուա լե Լիոն կոմունան։ Սոնը շրջանցում է բլուրը՝ անջատելով Հին Լիոն թաղամասը՝ Լիոնի մյուս թաղամասերից։
Բլրի գագաթից բացվում է տեսարան դեպի Հին Լիոն և վարդերի այգիներ, Սոն գետի հակադիր ափ և Պրեսքիլ, Ռոն գետի հակադիր ափ, հատկապես, Բրոտտո, Պար Դյո, Գիլյոտեր, Ժերլան և Մոնպլեզիր թաղամասեր։ Հեռվում են երևում են Լիոնի արվարձանները, Դոֆինե պատմական մարզի տարածքները, դեպի Բյուժե, Շարտրյոզ և Ալպեր։

Այս առավելությունը, մյուս կողմից, զուգորդվում է թերությամբ։ Այսպես, ճանապարհը դեպի Ֆուրվիեր ոլորապտույտ է, իսկ բլրի գագաթ տանող ճանապարհները բավականին քիչ են։

Բլրի վրա տեղակայված է Լիոնի այցեքարտերից մեկը՝ Ֆուրվիրեի ֆունիկուլյորը։

thumb|center|550px|Լիոնի կենտրոնական հատվածի տեսարանը Ֆուրվիեր բլուրից

## Պատմություն
thumb|right|200px|Գալլո-հռոմեական Լուգդուն բնակավայրի մակետը, որի կենտրոնը եղել է Ֆուրվիերը
Բլրի գագաթին տեղակայված է եղել Լուգդուն բնակավայրը։ Այն վայրը, որտեղ ներկայումս կառուցված է Նոտր դամ դե Ֆուրվիե տաճարը, գտնվում է հռոմեական թատրոն։ Թատրոնի Forum Vetus (Հին թատրոն) անվանումը արդյունքում տրանսֆորմացվել է Ֆուրվիերի։ Ֆորումի մի մասը փլվել է 9-րդ դարում՝ գրունտի տեղաշարժի արդյունքում։ Ավելի ուշ, ևս մի քանի փլուզումներ են տեղի ունեցել։ Մասնավորապես, 1930 թվականին, թատրոնի փլուզման արդյունքում, մահացել է մոտ 40 մարդ։ Փլուզման պատճառը գետնի տակով ջրի հոսքն էր։ Բնակչության շրջանում տարածվել էր մի տեսակետ, համաձայն որի բլրի տակ կա ստորգետնյա լիճ, սակայն այդ փաստը հաստատված չէ գիտական հետազոտություններով։

## Տեսարժան վայրեր
* Բլրի վրա գտնվում են այնպիսի ճարտարապետական հուշարձաններ, ինչպիսիք են Ֆուրվիեր բլրի անտիկ թատրոնը, Ֆուրվիեր բլրի օդեոնը և Կիբելայի տաճարը,
* Հարևանությամբ գտնվում է Գալլո-հռոմեական քաղաքակրթության թանգարանը,
* Լիոնի հռոմեական դամբարաններ, ակվեդուկներ, հասարակական բաղնիքներ և Կիբելայի շատրվան,
* Նոտր դամ դե Ֆուրվիեր տաճար, որը կառուցվել է 19-րդ դարում՝ Պիեռ Բոսսանի կողմից։ Տաճարը երևում է Լիոնի ցանկացած վայրից և համարվում է Լիոնի գլխավոր այցեքարտերից մեկը,
* Սբ Թովմասի մատուռ (XVIII դար),
* Հոգևոր արվեստների թանգարան, արքեպիսկոպոսի նստավայր,
* Ֆուրվիերի մետաղական աշտարակ,
* Սեն Ժյուս նախկին վարժարան, որը ներկայումս գործող դպրոց է,
* Սեն Ժյուս եկեղեցի (XVI դար)
* Սեն Իրենիոս եկեղեցի, Կառոլինգների դարաշրջանի Ֆրանսիայում կառուցված ամենահին եկեղեցիներից մեկը,
* Վարդերի այգիներ, որոնք գտնվում են տաճարի հակադիր մասում,
* Չորս քամիների կամուրջ,
* Ճանապարհ դեպի Գուրգիյոն, որը իրար է կապում Սեն Ժյուսը և Սեն Ժանը։ Համարվում է Լիոնի ամենահին փողոցներից մեկը։

## Ծանոթագրություններ

Կատեգորիա:Լիոն
Զալե (գետ)

**Զալե** (արտասանությունը՝ ˈzaːlə), հայտնի է նաև որպես **Սաքսոն Զալե** () և **Թյուրինգյան Զալե** (), գետ Գերմանիայում, Էլբայի ձախ վտակը։ Չպետք է շփոթել Մայն գետի վտակ Փոքր Ֆրանկոնյան Զալեի կամ Ներքին Սաքսոնիայում գտնվող Լայնեի վտակ Զալեի հետ։

## Ընթացք
thumb|left|Զալե գետը Բադ Կյոզենում
Զալեն սկիզբ է առնում Գրոսեր Վալդշտայն լեռան լանջից Վերին Ֆրանկոնիա վարչական շրջանի Ցել կոմունայի մոտ (Բավարիա)՝ 728 մետր բարձրության վրա։ Ոլորուն ընթացքով հոսում է հյուսիսային ուղղությամբ և, անցնելով Հոֆ քաղաքով, հոսում Թյուրինգիա։ Այն հոսում է Թյուրինգյան անտառապատ ցածր լեռների տակից և հասնում Զալֆելդ հովտին, այնուհետև՝ Ռուդոլշտադտ։ Այստեղ Զալեին է միանում իր վտակ Շվարցան, որի հովտում է գտնվում Շվարցբուրգի ավերված ամրոցը՝ Շվարցբուրգ ընտանիքի նախկին նստավայրը։

Զալֆելդից Զալեն հոսում է Թյուրինգյան անտառի հյուսիսում գտնվող կրաքարային բլրի շրջան և թափ վերցնում դեպի համալսարանական Ենա քաղաքի շրջակայքում գտնվող գմբեթավոր կոնաձև լեռների տակ։ Այն մտնում է Սաքսոնիա-Անհալթ մարզ և անցնում է Բադ Կյոզեն առողջարանային քաղաքով, հոսում բազմաթիվ խաղողի որթատունկերով հարուստ բլուրներով և Նաումբուրգում հասնելով խորը և նավարկելի Ունստրուտին, անցնում է Վայսենֆելս, Մերզեբուրգ, Հալե, Բերնբուրգ և Կալբե քաղաքների մոտով։ Այն վերջապես միանում է Էլբային Բարբի քաղաքի մոտ 413 կիլոմետր հոսելուց հետո՝ 14 կիլոմետր կրճատելով իր բնական 427 կմ երկարությունը։

Զալեն նավարկելի է Նաումբուրգից։ Գետի հովտի ցածր մասի հողերը պարարտ են, և այստեղ մշակում են շաքարի ճակնդեղ։ Զալեի աջ վտակներից են Վայսե-Էլստերը, Ռեգնիցը և Օրլան, ձախ վտակներից են Իլմը, Ունստրուտը, Զալցան, Վիլպերը և Բոդեն։

## Ծանոթագրություններ

## Աղբյուրներ
* Ernst-Otto Luthardt, Reinhard Feldrapp: *An der Saale. Vom Fichtelgebirge durch Thüringen bis zur Elbe.* Würzburg 1990. 
* Wolf Thieme, Markus Altmann (Fotos): *Mitten ins Herz. Sie entspringt in Bayern, durchquert Thüringen und fließt in Sachsen-Anhalt in die Elbe – die Saale ist ein Fluss, der alles verbindet. Und jedem Spaß macht: dem Sportler, dem Kulturfreund, dem Faulenzer.* In: stern Nr. 26 (22. Juni 2006), S. 84-89. (Online-Version)

Կատեգորիա:Բավարիայի գետեր
Կատեգորիա:Գերմանիայի գետեր
Ֆրանկֆուրտի սուրբծննդյան տոնավաճառ (Բիրմինգհեմ)

thumb|Երեկոյան տեսարան տոնավաճառից Նոր փողոց, Բիրմինգհեմ
thumb|Ցերեկային տեսարան
**Ֆրանկֆուրտի սուրբծննդյան տոնավաճառ (Բիրմինգհեմ)**, Ֆրանկֆուրտյան ամենամյա Սուրբծննդյան և Արհեստի տոնավաճառներ, որոնք անցկացվում են Անգլիայում՝ Կենտրոնական Բիրմինգհեմում։ Այն սկսել է գործել 2001 թվականից, սկզբում ունեցել է 24 տաղավար և հետզհետե տարեցտարի ընդլայնվել է։ Տոնավաճառները բացվել են նոյեմբերի կեսին և շարունակվել մինչև դեկտեմբերի վերջ՝ փակվելով միայն Սուրբ Ծննդից առաջ։ Սուրբծննդյան և Արհեստի տոնավաճառները տեղակայվում են Կենտրոնական հրապարակում, Չեմբերլենի հրապարակում, Նոր փողոցում և Վիկտորիա հրապարակում։
Ֆրանկֆուրտի սուրբծննդյան տոնավաճառը  Ավստրիայի և Գերմանիայի մեծագույն տոնավաճառներից է և ներգրավել է ավելի քան 3.1 մլն այցելու 2010, 5 մլն այցելու 2011, գրեթե 5 մլն. 2013 թվականին և ավելի քան 5.5 մլն. այցելու` 2014 թվականին։ Տոնավաճառը փոխկապակցված է Ֆրանկֆուրտ  քաղաքում անցկացվող Ֆրանկֆուրտյան տոնավաճառի հետ, որը Գերմանիայի հնագույն տոնավաճառներից է (թվագրված 1393)։ Այստեղից էլ գալիս է Սուրբծննդյան տոնավաճառի անվանումը։
Տոնավաճառը շարունակել է անցկացվել 2016 թվականի նոյեմբերի 17-ից մինչև դեկտեմբերի 29-ը ամեն օր առավոտ ժամը 10-ից մինչև երեկոյան 9-ը (ներառյալ նաև Սուրբծննդյան օրը և ընդգրկել է 180 տաղավար)։

## Ծանոթագրություններ

## Արտաքին հղումներ
* Frankfurt Christmas Market and Craft Market , Birmingham City Council

Կատեգորիա:2001 հիմնադրումներ Անգլիայում
Կատեգորիա:2001 հիմնադրված կանոնավոր միջոցառումներ
Կատեգորիա:Ամանորյա իրադարձություններ Անգլիայում
Կատեգորիա:Ծննդյան տոնավաճառներ
Կատեգորիա:Մշակույթը Բիրմինգհամում Արևելյան Միդլանդներում
Կատեգորիա:Սննդային տոնավաճառներ Միացյալ թագավորությունում
Լեոնիդ Ազգալդյան փողոց (Երևան)

**Լեոնիդ Ազգալդյան փողոց**, փողոց Երևանի Կենտրոն վարչական շրջանում։ Անվանվել է Արցախյան ազատամարտի հերոս Լեոնիդ Ազգալդյանի պատվին։

## Տվյալներ
Փողոցն սկսվում է Սարալանջի փողոցից, ձգվում հարավարևմտյան ուղղությամբ, այնուհետև թեքվում դեպի արևմուտք և ավարտվում Լեռ Կամսարի փողոցի 30/3 տան մոտ։ Երկարությունը 570 մետր է։

Փողոցն անվանակոչվել է Երևանի ավագանու 2017 թվականի նոյեմբերի 29-ի թիվ 72-Ն որոշմամբ։

Փողոցը հատվում է 2020 թվականին անվանակոչված Գոհար Գասպարյան փողոցի, ինչպես նաև 2022 թվականին անվանակոչված Ալեքսանդր Հարությունյան, Էդվարդ Միրզոյան, Էդգար Հովհաննիսյան, Արտեմի Այվազյան փողոցների հետ։

## Տես նաև
* Երևանի փողոցների ցանկ
* Երևանի վարչական բաժանում

## Ծանոթագրություններ

Կատեգորիա:Երևանի փողոցներ
Սերգեյ Փարաջանովի փողոց (Երևան)

**Սերգեյ Փարաջանովի փողոց**, փողոց Երևանի Կենտրոն վարչական շրջանում։ Անվանվել է հայ մեծանուն կինոռեժիսոր, սցենարիստ Սերգեյ Փարաջանովի պատվին։

## Տվյալներ
Փողոցն սկսվում է Իսրայելյան փողոցից, անցնում Սերգեյ Փարաջանովի թանգարանի մոտով և ավարտվում Հրազդան գետի կիրճի մոտ։

Փողոցն անվանակոչվել է Երևանի ավագանու 2017 թվականի նոյեմբերի 29-ի թիվ 64-Ն որոշմամբ։

## Տես նաև
* Երևանի փողոցների ցանկ
* Երևանի վարչական բաժանում

## Ծանոթագրություններ

Կատեգորիա:Երևանի փողոցներ
Կատեգորիա:Սերգեյ Փարաջանով
Մեսութ Յըլմազ

**Ահմեդ Մեսութ Յըլմազ** (, ), քաղաքական գործիչ Թուրքիայում, XX դարի 90-ական թվականներին եղել է Թուրքիայի վարչապետը։

## Կենսագրություն

### Ծագում
Մեսութ Յըլմազը ծնվել է Ստամբուլում։ Ծագումով համշենահայ է, սակայն իրեն համարում է թուրք։

### Կրթություն
Բարձրագույն կրթություն է ստացել Անկարայի համալսարանում, ապա ավելի ուշ նաև ավարտել է Քյոլնի համալսարանը։

### Գործունեություն
1983 թվականին միացել է Թուրգութ Օզալի «Մայր հայրենիք» կուսակցությանը, որտեղ զբաղեցրել է կուսակցության նախագահի տեղակալի պաշտոնը։ 1983 թվականին եղել է խորհրդարանի անդամ, 1987 թվականին եղել է երկրի արտաքին գործերի նախարարը։

90-ական թվականներին դառնալով կուսակցության առաջնորդը Մեսութ Յըլմազը երեք անգամ զբաղեցրել է երկրի վարչապետի պաշտոնը, սակայն ինչպես առաջին, այնպես էլ երկրորդ պաշտոնավարումը չեն գերազանցել մի քանի ամիսը։ Առաջին անգամ նա հերթական ընտրությունների ժամանակ իր կուսակցության պարտությունից հետո ստիպված էր անցնել թոշակի։ Երկրորդ անգամ «Ճշմարիտ ուղի» կուսակցության հետ (որի ղեկավարն էր Թանսու Չիլերը) կառավարական կոալիցիայի ներսում առաջացած տարաձայնությունների պատճառով նա լքեց վարչապետի պաշտոնը։ Մեսութ Յըլմազի երրորդ համեմատաբար երկար պաշտոնավարումը (շուրջ մեկ ու կես տարի) եղել է հերթական կոալիցիոն կառավարության ժամանակ։ Թոշակի է անցել այն բանից հետո, երբ 1998 թվականի ավարտին Թուրքիայի խորհրդարանում կառավարությանը մեղադրեցին կոռուպցիայի մեջ և անվստահություն հայտնեցին։

Մեսութ Յըլմազը կուսակցության առաջնորդի պաշտոնում մնաց մինչև 2002 թվականի նոյեմբերի 4-ը։ 2007 թվականին նա Ռիզե քաղաքից ընտրվել է Թուրքիայի խորհրդարանի պատգամավոր, որպես անկուսակցական։

## Ծանոթագրություններ

## Արտաքին հղումներ

Կատեգորիա:Ծագումով համշենահայ թուրքեր
Կատեգորիա:20-րդ դարի թուրք քաղաքական գործիչներ
Կատեգորիա:Անկարայի համալսարանի շրջանավարտներ
Կատեգորիա:Թուրքիայի քաղաքական կուսակցությունների առաջնորդներ
Կատեգորիա:Թուրքիայի 23-րդ գումարման մեջլիսի պատգամավորներ
Կատեգորիա:Թուրքիայի փոխվարչապետներ
Կատեգորիա:Թուրքիայի ընդդիմության առաջնորդներ
Կատեգորիա:Հայկական ծագմամբ թուրքեր
Կատեգորիա:Թուրքիայի 21-րդ գումարման մեջլիսի պատգամավորներ
Կատեգորիա:Թուրքիայի 20-րդ գումարման մեջլիսի պատգամավորներ
Կատեգորիա:Թուրքիայի նախարարներ
Կատեգորիա:Թուրքիայի պետնախարարներ
Կատեգորիա:Թուրքիայի վարչապետներ
Կատեգորիա:Թուրքիայի արտաքին գործերի նախարարներ
Կատեգորիա:Անձինք:Ստամբուլ
Կատեգորիա:Թոքի քաղցկեղից մահացածներ
Կատեգորիա:Թուրքիայի Ազգային մեծ ժողովի պատգամավորներ
Կատեգորիա:21-րդ դարի թուրք քաղաքական գործիչներ
Կատեգորիա:Թուրք դիվանագետներ
High4

**High4** (հանգըլ՝ 이포, հայտնի է նաև որպես **HIGH4**), հարավկորեական բոյ բենդ, գտնվում է *N.A.P Entertainment*–ի հովանավորության տակ։ Այս պահին խումբը կազմված է երեք անդամից՝ Ալեքս, Մունքհան և Յոնջուն։ Կորեայի ժամանակով նրանք պաշտոնական դեբյուտ են ունեցել 2014 թվականի ապրիլի 8–ին "Not Spring, Love, or Cherry Blossoms" սինգլով, երգչուհի IU-ի մասնակցությամբ։ 2017 թվականի հունվարի 31 հայտարարվել է, որ խմբի լիդեր Սունհուն լքում է խումբը։

## Անդամներ
### Ներկայիս
* **Ալեքս** (կոր․՝ 알렉스), իրական անուն՝ Քիմ Ալեքսանդր (կոր․՝ 김알렉스) ծնվել է 1990 թվականի սեպտեմբերի 7–ին, պարող և ռեփեր։
* **Մունքհան** (կոր․՝ 명한), իրական անուն՝ Բեք Մուն Հան (կոր․՝ 백명한) ծնվել է 1993 թվականի փետրվարի 15–ին, վոկալիստ։
* **Յոնջուն** (կոր․՝ 영준), իրական անուն՝ Յում Յոն Ջուն (կոր․՝ 임영준) ծնվել է 1995 թվականի օգոստոսի 24–ին, ռեփեր։

### Նախկին
* **Սունհուն** (կոր․՝ 성구), իրական անուն՝ Քիմ Սուն Հու (կոր․՝ 김성구) ծնվել է 1992 թվականի հունվարի 22–ին, նախկին լիդեր և վոկալիստ։

## Սկավառակագրություն
### Մինի ալբոմներ

### Սինգլներ

## Ծանոթագրություններ

Կատեգորիա:2014 հիմնադրված երաժշտական խմբեր
Կատեգորիա:Երաժշտական խմբեր այբբենական կարգով
ՖԻԲԱ Եվրոպայի փոքր երկրների առաջնություն 2016

**ՖԻԲԱ Եվրոպայի փոքր երկրների առաջնություն 2016**, Բասկետբոլի միջազգային ֆեդերացիայի փոքր երկրների 15-րդ բաց առաջնությունը, որը տեղի է ունեցել Մոլդովայի Քիշնև քաղաքում։

Առաջնության հաղթող է ճանաչվել Հայաստանի բասկետբոլի ազգային հավաքականը, ով միջազգային մրցաշարերում հանդես էր գալիս առաջին անգամ։ Առաջնության լավագույն խաղացող է ճանաչվել Հայաստանի հավաքականի բասկետբոլիստ Անդրե Սպայթ Մկրտչյանը։

## Մասնակից հավաքականներ
Խումբ B-ում ներառված Մոնակոյի հավաքականի մասնակցության հրաժարականից հետո, առաջնությունում մնացին ութ հավաքականներ՝

## Զամբյուղներ
2016 թվականի հունվարի 22-ին ութ հավաքականները ներառվեցին չորս զամբյուղներում։

## Խմբային փուլ
### Խումբ A

### Խումբ B

## Կիսաեզրափակիչներ
*Տեղական ժամանակով (UTC+3)* 

## Եզրափակիչ
*Տեղական ժամանակով (UTC+3)*

## Հաղթող

## Ծանոթագրություններ

Կատեգորիա:ՖԻԲԱ Եվրոպայի փոքր երկրների առաջնություն
Արցախպրես

**Արցախպրես**, լրատվական գործակալություն, որը տրամադրում է նորություններ Արցախից։ Գործում է երեք լեզուներով՝ հայերեն, ռուսերեն, անգլերեն։ Իր երրորդ տարեդարձը նշանավորել է մամուլի սրահի բացմամբ։ Գործակալությունն օպերատիվ, օբյեկտիվ ու հավաստի լրատվություն է սփռում, ինչպես նաև Արցախը տեղեկատվական դաշտում դարձնում ավելի հասանելի ու ճանաչելի։ Այն նաև առաջին լրատվական գործակալությունն է Արցախում, ինչպես նաև հանրապետության միակ և մասնավոր գործակալությունը։

## Պատմություն
Հիմնադրվել է 2014 թվականի մայիսի 23-ին։ Հիմնադիր-տնօրեն՝ Վահրամ Պողոսյան։ Հիմնական նպատակն է ինֆորմացիոն հոսքեր ապահովել ինչպես արցախյան, այնպես էլ օտարերկրյա լսարանի համար։

## Կայքի նկարագրություն
### Կայքի բաժիններ
Կայքը բաղկացած է ութ բաժիններից.
* Քաղաքականություն- Քաղաքականությանը վերաբերվող նորություններ
* Տնտեսություն- Տնտեսությանը վերաբերվող նորություններ
* Հասարակություն- Հասարակությանը վերաբերվող նորություններ
* Բանակ- Հայկական բանակին վերաբերվող նորություններ
* Մշակույթ- Մշակույթին վերաբերվող նորություններ
* Սպորտ- Սպորտային կարևոր իրադարձություններ
* Սփյուռք- Սփյուռքին վերաբերվող նորություններ
* Միջազգային- Միջազգային լուրեր

### Վիճակագրություն
Օրական կայքի դիտումների քանակն անցնում է 10.000-15.000-ի սահմանները։

## Համագործակցություն
2015 թվականին գործակալությունը համագործակցության հուշագիր է ստորագրել «Արմենպրես» ազգային լրատվական գործակալության հետ։ Համատեղ հուշագիր է ստորագրվել նաև Թեհրանի «Ալիք» օրաթերթի հետ, ինչպես նաև Սիրիայի «Գանձասար» շաբաթաթերթի հետ։ 2017 թվականի մայիսի 9-ին հուշագիր է ստորագրվել Մոսկվայում տպագրվող «Ժամ» ամսագրի հետ։ Ոչ հայկական լրատվամիջոցների ցանկում է նաև ռուսական հայտնի «Ռեգնում» լրատվական գործակալությունը։

## Տես նաև
* Ազատ Արցախ
* Արցախ Թայմս
* Ապառաժ

## Ծանոթագրություններ

## Արտաքին հղումներ
* Պաշտոնական կայք 

Կատեգորիա:2014 հիմնադրումներ Արցախում
Կատեգորիա:Արցախի լրատվամիջոցներ
Ասլը և Քերեմ

**«Ասլը և Քերեմ»** (; ), կովկասյան ժողովուրդների, Միջին և Կենտրոնական Ասիայի թյուրքալեզու ազգերի մոտ տարածված ռոմանտիկ դասթան։

Պատմության թաթարական տարբերակը ձևավորվել է, հավանաբար, 16-րդ դարում։ Պատմության բանաստեղծական հատվածները վերագրվում են գլխավոր հերոսին՝ ժողովրդական երգչին (աշուղին)։ Պատմության հանգույցը մուսուլման (հավանաբար կովկասյան թաթար) տղայի սերն է քրիստոնյա (հայուհի) աղջկա նկատմամբ։ Գանձակի խան Զիյադի որդի Քերեմը սիրահարվում է հայ հոգևորական Ղարա Քեշիշի դստերը՝ Ասլըին։ Սակայն, նրանց միավորման ճանապարհին կանգնած է աղջկա հոր կրոնական ֆանատիզմը։ Ստեղծագործության ավարտը ողբերգական է։ Սիրահարները այրվում են խորհրդանշական կրակի մեջ։ Ստեղծագործության կրոնական առանցքը պատմական է։ Այն թվագրվում է թյուրք օղուզների՝ դեպի Արևմուտք կատարած արշավանքների ժամանակաշրջանին (XI —XIII դարեր)։ Դասթանի հիմնական գաղափարը, որն արտահայտվում է սյուժեի բոլոր հատվածներում, սիրո գերակայությունն է նախապաշարմունքների նկատմամբ։ Համարվում է, որ ադրբեջանական (խոսքը վերաբերում է Իրանական Ադրբեջանին) դասթանը ձևավորվել է Սեֆյան արքայատոհմի կառավարման ժամանակ և կապող կամուրջ հանդիսացել տեղական բարբառների և դասական լեզվի միջև։ Ժամանակի ընթացքում պատմությունը ներթափանցել է օսմանյան, ուզբեկական, պարսկական գրականության մեջ։

Թուրքմենական տարբերակը ավելի արխայիկ է, քանի որ առատ է էթնիկ և տեղանվանական տարրերով։

Դասթանի մոտիվներով ադրբեջանցի կոմպոզիտոր Ուզեիր Հաջիբեկովը գրել է Ասլի և Քյարամ օպերան, որը բեմադրվել է 1912 թվականին։ Դասթանի հիման վրա՝ ադրբեջանցի գրող Էլչին Էֆենդիևը 1980-ական թվականներին գրել է «Մահմուդ և Մարիամ» սիրավեպը։

## Ծանոթագրություններ

Կատեգորիա:Ադրբեջանական գրականություն
Կատեգորիա:Թուրքական գրականություն
Քևին Ռոչ

**Քևին Ռոչ** (, ), իռլանդական ծագումով ամերիկացի ճարտարապետ։ Պրիցկերի ճարտարապետական մրցանակի մրցանակակիր է (1982)։

## Կենսագրություն
Ծնվել է 1922 թվականին Դուբլինում։ 1945 թվականին ավարտել է Դուբլինի համալսարանական քոլեջը, որոշ ժամանակ աշխատել է Լոնդոնում։ 1948 թվականին Ռոչը մեկնել է ԱՄՆ, որպեսզի բարձրացնի որակավորումը Իլինոյսի տեխնոլոգիական ինստիտուտում, որտեղ այդ ժամանակ դասավանդում էր Լյուդվիգ Միս վան դեր Ռոեն։ 1950 թվականին Էերո Սաարինեն ուշադրություն է դարձնում երիտասարդ ճարտարապետի վրա և նրան հրավիրում իր գրասենյակ։ 1954 թվականից Ռոչը դառնում է Սաարինենի ընկերության համագործակիցը` այդ ժամանակվանից մասնակցություն ունենալով իր ավագ ընկերոջ մի շարք նախագծերում։ Սաարինենի մահից հետո Ռոչն ավարտին է հասցնում նրա կիսատ գործերը, այդ թվում` Արևմուտքի դարպասների կամարը, Քենեդիի անվան օդանավակայանի սպասասրահը, Դալեսի անվան օդանավակայանի գլխավոր շենքը։

1966 թվականին «Սաարինե և ընկերներ» բյուրոյի հիմքի վրա ստեղծվում է «Ռոչ և Դինկելոո» ընկերությունը։ Առաջին խոշոր պատվերն է դառնում Կալիֆորնիայի թանգարանը Օքլենդում։ Սակայն Ռոչին ավելի շատ հռչակ է բերում «Ֆորդի ֆոնդի» մանհեթենյան գրասենյակը, որը ատրիում ճարտարապետության վառ օրինակ է։ Աշխատասենյակները տեղակայված էին մեծ այգու հարևանությամբ գտնվող 12 հարկերում։

Հետագայում Ռոչը նախագծել է ևս մի քանի ինքնատիպ շինություն` «Կոլումբոսի ասպետների» 98-մետրանոց տունը Նյու Հեյվնում (1969), գրասենյակային Բուրգ համալիրը Ինդիանապոլսում (1972), «Bouygues» ընկերության գրասենյակը Ֆրանսիայում (1988), որը «ձյունաճերմակ, իսկապես կայսրական է իր մոնումենտալ թաղամասում»։ Ճարտարապետի ուշ շրջանի գործերից են ԱՄՆ-ի բարձրագույն շինություններից մեկը` «Ամերիկա պլազա» բանկը Ատլանտայում (1992) և կոնֆերանս կենտրոնը Դուբլինում (2010), որն աչքի է ընկնում շուռ տված ապակե գլանով։

## Ծանոթագրություններ

## Արտաքին հղումներ
* Անձնական կայքէջ 

Կատեգորիա:Ամերիկացի ճարտարապետներ
Կատեգորիա:Արվեստի և գրականության ամերիկյան ակադեմիայի անդամներ
Լեռնիկ Պապյան

**Լեռնիկ Պապյան** (), հայ բռնցքամարտիկ, թեթևագույն քաշային կատեգորիայի ներկայացուցիչ։ 1980-1990-ական թվականներին հանդես է եկել ԽՍՀՄ և Հայաստանի բռնցքամարտի հավաքականներում։ Պապյանը ազգային առաջնության հաղթող և մրցանակակիր է, ԽՍՀՄ գավաթի դափնեկիր, Ատլանտայի ամառային օլիմպիական խաղերի մասնակից։ ԽՍՀՄ սպորտի վարպետ է։ Ներկայումս հանդես է գալիս որպես բռնցքամարտի մարզիչ։

## Կենսագրություն
Լեռնիկ Պապյանը ծնվել է 1966 թվականի հոկտեմբերի 26-ին Լոռու մարզի Վանաձոր քաղաքում։

Միջազգային մրցույթում առաջին անգամ հանդես է եկել 1984 թվականին՝ հաղթելով արծաթե մեդալ Տամպերեում տեղի ունեցած Եվրոպայի երիտասարդական առաջնությունում։ 1984 թվականին Տաշքենդում մասնակցել է բռնցքամարտի ԽՍՀՄ առաջնությանը, որտեղ թեթևագույն քաշային կարգում կարողացել է հասնել մինչև կիսաեզրափակիչ, որտեղ էլ պարտվել է հայրենակից Նշան Մունչյանին։

Մեկ տարի անց բարձրացել է թեթևագույն քաշային կարգ և Երևանում տեղի ունեցած բռնցքամարտի ԽՍՀՄ առաջնության ժամանակ նորից զբաղեցրել երրորդ հորիզոնականը։ Ներառվել է բռնցքամարտի ԽՍՀՄ հավաքականի կազմի մեջ և մասնակցել Բուդապեշտում տեղի ունեցած բռնցքամարտի Եվրոպայի առաջնությանը, որտեղ, այդուհանդերձ, լուրջ հաջողություններ չի գրանցել։ Լեռնիկը 1/8 եզրափակչում պարտվել է հունգարացի բռնցքամարտիկ Յանոշ Վարադիին։

ԽՍՀՄ-ն ներկայացրել է 1986 թվականին Մոսկվայում տեղի ունեցած Բարի կամքի խաղերին, սակայն չի կարողացել մրցանակային տեղ գրավել՝ 1/4 եզրափակչում պարտվելով վենեսուելացի Դեյվիդ Գրիմանին։

1991 թվականին ԽՍՀՄ ժողովուրդների X ամառային սպարտակիադայի ժամանակ դարձել է բրոնզե մեդալակիր։ Սպորտում ունեցած հաջողությունների համար արժանացել է «ԽՍՀՄ սպորտի վարպետի միջազգային աստիճանի»։

ԽՍՀՄ փլուզումից հետո միջազգային հարթակներում հանդես է եկել Հայաստանի հավաքականի կազմում։ Այսպես, 1993 թվականին Բուրսայում մասնակցել է Բռնցքամարտի Եվրոպայի առաջնությանը, իսկ Տամպերեում՝ Բռնցքամարտի աշխարհի առաջնությանը։ 1995 թվականին Մոսկվայում հաղթել է միջազգային մրցաշար։ 1995 թվականին Բեռլինում մասնակցել է Բռնցքամարտի աշխարհի առաջնությանը։ 1996 թվականին Ատլանտայում մասնակցել է ամառային օլիմպիական խաղերին, որտեղ առաջին մենամարտի ժամանակ հաղթել է ճապոնացի Կաձումասա Ցուձիմոտոյի հետ, սակայն 1/16 եզրափակչում զիջել է կուբացի Մաիկրո Ռոմերոյին, ով արդյունքում դարձել է չեմպիոն։

Ատլանտայի օլիմպիադայից հետո Պապյանը մի որոշ ժամանակ հանդես է եկել Հայաստանի ազգային հավաքականի կազմում և շարունակել մասնակցել միջազգային խոշոր մրցաշարերի։ Մասնավորապես, 1998 թվականին Բուլղարիայում դարձել է «Ստրանջա» միջազգային մրցաշարի արծաթե մեդալակիր։

Սպորտային կարիերայից հետո աշխատել է որպես մարզիչ՝ Սանկտ Պետերբուրգի «Զդորովյե» ֆիզիկական կուլտուրայի և սպորտի կենտրոնում։

## Ծանոթագրություններ

Կատեգորիա:Հայ բռնցքամարտիկներ
Կատեգորիա:Խորհրդահայեր
Կատեգորիա:Բռնցքամարտիկներ այբբենական կարգով
Կատեգորիա:Օլիմպիական խաղերի մարզիկներ Հայաստանից
Կատեգորիա:ԽՍՀՄ միջազգային կարգի սպորտի վարպետներ
Կատեգորիա:Բռնցքամարտի մարզիչներ
Լոնդոնի կինոփառատոն

**Լոնդոնի Կինոփառատոն** (, ինչպես նաև հայտնի է ), Միացյալ Թագավորության ամենախոշոր  և ամենահեղինակավոր միջազգային կինոփառատոներից է։ Անցկացվում է ամեն տարի սկսած 1956 թվականից, հոկտեմբերի 2-րդ կեսին, նոյեմբերի սկզբին, Լոնդոնում։

Կինոփառատոնի գլխավոր մրցանակը հանդիսանում է Սասերլենդ Տրոֆին, որով պարգևատրվում են ամենաօրիգինալ դեբյուտային ֆիլմերը։ Փառատոնի կազմակերպիչը Բրիտանիայի կինոյի ինստիտուտն է, *[[The Times]]* թերթի խոշոր հովանավորը։ Ամեն տարի անց է կացվում ավելի քան 300 վավերագրական և կարճամետրաժ ֆիլմերի ընտրություն, աշխարհի 50 երկրներից։ Փառատոնի ավանդական ծրագիրը նեռարում է նկարներ, որոնք Մեծ Բրիտանիայում չէին ցուցադրվել։ Կինոփառատոնի ընթացքում ամեն տարի ներկայացվում է կրթական միջոցառումների ծրագիր, դասախոսություններ, վարպետաց դասեր, կինոարտադրության իրադարձություների ներկայացումներ։

## Մրցանակներ
Ամենամյա կինոփառատոների ընթացքում մրցանակներ են արժանացնում հետևյալ անվանակարգերում։
* **Սազերլենդ Տրոֆի** (), կինոփառատոնի հիմնական մրցանակը, որին արժանանում են առաջին անգամ ներկայացված ֆիլմերից լավագույները։
* **Գրիրոսոնի մրցանակ** (), արժանացնում են կինոփառատոնի լավագույնլիամետրաժ ֆիլմին։ Մրցանակը կրում է շոտլանդացի վավերագետ Ջոն Գրիրոսոնի անունը։
* **Լավագույն ֆիլմ՝** արժանանում են ամենաօրիգինալ կինոաշխատանքները։
* **Բրիտանացի լավագույն դեբյուտանտին** ()՝ տրվում է բրիտանացի սցենարիստներին, պրոդյուսերներին, ռեժիսորներին, որոնց աշխատանքները փառատոնի ընթացքում ճանաչվել էին լավագույնը։
* **Բրիտանիայի կինոյի ինստիտուտի մրցանակ «BFI Fellowships»**, շնորհվում ՝  կինոփառատոնի ռեժիսոր-դեբյուտանտներին։

## Ծանոթագրություններ

## Արտաքին հղումներ
* Լոնդոնի կինոփառատոնի պաշտոնական կայք

Կատեգորիա:1953 հիմնադրված կինոփառատոններ
Կատեգորիա:Կինոփառատոներ
Հին կոշկով նատյուրմորտ

**«Հին կոշկով նատյուրմորտ»** (), Խոան Միրոյի յուղաներկով նկարը՝ ստեղծված 1937 թվականին։ Այժմ գտնվում է Նյու Յորքի ժամանակակից արվեստի թանգարանի հավաքածուում։ 1970 թվականին  Ջեյմս Թրալլա Սոբիից թանգարանը ստացել է որպես նվեր։

Երբ սկսվեց Իսպանիայի քաղաքացիական պատերազմը, Միրոն որոշ ժամանակով գնում է Մոնտ րոչ դել Կամպի իր տունը։ Հետո Միրոն մեկնում է Ֆրանսիա։ 1936 թվականի դեկտեմբերի 6-ին նա գնում է Փարիզ իր կնոջ՝ Պիլարի և իր փոքրիկ աղջկա՝ Մարիա Դոլորեսի հետ։ Նրանք ապրում էին փոքրիկ, էժանագին հյուրանոցում և չէին աշխատում։ Այդ ժամանակ նրան ոչինչ չէր մնում անելու, քան պատկերել իր մտքերը էսքիզների միջոցով։ Նկարելու մեջ վարժվելու համար, ինչպես 1920 թվականին, երբ նորից եկել էր Փարիզ, հաճախել է Գրանդ Շոմերի ակադեմիայի դասընթացներին։

Միրոն աշխատանք չուներ, դրա համար նա աշխատանքի է անցնում Պիեռի պատկերասրահում։ Այստեղ հինգ ամիս սովորելով՝ 1937 թվականի մայիսից մինչև հունվարը ստեղծեց իր ամենաարտասովոր և կարևոր նկարներից մեկը՝ «Հին կոշկով նատյուրմորտը»։

Նկարն ստեղծված է յուղաներկով։ Այնտեղ Միրոն արտահայտում է իր ցավը Իսպանիայի իրավիճակի հետ կապված։ Նկարիչը ներկայացնում է չարիքի ներխուժումը, հրեշներին, փոխաբերորեն նվազեցնում է մարդկային կերպարը։

1937  թվականի Համաշխարհային ցուցահանդեսի ժամանակ Միրոն համագործակցում է հանրապետականների հետ։ Միրոն շատ հստակ ընթերցելի տեսողական պատկեր է ստեղծել, ինչպես «Օգնություն Իսպանիային» նկարում։ Նույն ցուցահանդեսում Պիկասոն ցուցադրեց իր հանրահայտ «Գեռնիկա» նկարը։

## Ծանոթագրություններ

## Գրականություն
* 
* 
* 
* 
* 
* 
* 
* 
* 
* 
* 

Կատեգորիա:1937 նկարներ
Կատեգորիա:Խոան Միրոյի նկարներ
Կատեգորիա:Նյու Յորքի ժամանակակից արվեստի թանգարանի նկարներ
Իսրայելում ՅՈՒՆԵՍԿՕ-ի Համաշխարհային ժառանգության ցանկ

**ՅՈՒՆԵՍԿՕ-ի համաշխարհային ժառանգության օբյեկտների ցուցակը Իսրայելում**, 
ՅՈՒՆԵՍԿՕ-ի  Համաշխարհային ժառանգություն ցուցակում Իսրայելից ընդգրկված են 9 կենտ րոններ ( 2017 թվական), որը կազմում է ընդհանուր թվի 0,9 %-ը (1073-ից 2017 թվականներ)։ Բոլոր 9 օբյեկտները ցուցակում ընդգրկվել են մշակութային չափանիշներին համապատասխան։ Երուսաղեմ քաղաքի տարածքում ևս կա մեկ համաշխարհային ժառանգության օբյեկտ։ 1981 թվականին հայտ է ներկայացվել Հորդանանը համաշխարհային ժառանգության ցուցակում ընդգրկելու համար։ Երուսաղեմի Հին քաղաքը և նրա ամրոցի պարիսպները 1982 թվականից ներկայացված են ՅՈՒՆԵՍԿՕ-ի Համաշխարհային ժառանգության վտանգված օբյեկտների ցանկում։

Բացի այդ, 2017 թվականից ի վեր պետության տարածքի 18 օբյեկտներ ենթակա են ընդգրկվելու  համաշխարհային ժառանգության ցուցակում, այդ թվում 12 մշակութային, 1 բնական և 5 խառը չափանիշների համան վրա։

Իսրայելը ընդունել է համաշխարհային մշակութային և բնական ժառանգության պաշտպանության մասին կոնվենցիան՝ 1999 թվականի հոկտեմբեր 6-ին։ ՅՈՒՆԵՍԿՕ-ի համաշխարհային ժառանգության կոմիտեի 25-րդ նստաշրջանի հիման վրա  2001 թվականին Իսրայելի տարածքից  ընդգրկվել է առաջին օբյեկտը։

## Ցուցակ
Այս աղյուսակում օբյեկտները դասավորված են Յունեսկոյի համաշխարհային ժառանգության մեջ ավելացման կարգով.

### Երուսաղեմ



### Օբյեկտների աշխարհագրական դիրքը



## Նախնական ցանկ
}- Mey Naftoah) — ավանդական լեռնային գյուղ
| Երուսաղեմի մարզ
| XIII դար
| 2015
| 6061
| ii, iii, v
|-
| style="background: Gainsboro;" | **18**
| 160px
| Էյն-Կարեմ, գյուղը և նրա մշակութային լանդշաֆտը
| Երուսաղեմի մարզ
| Ք․ա․ III հազարամյակ
| 2015
| 6062
| ii, iii, v, vi
|}



### Օբյեկտների աշխարհագրական դիրքը



## Ծանոթագրություններ

## Արտաքին հղումներ
* Israel — UNESCO World Heritage Centre

## Տես նաև
* Իսրայել
* Ասիայում ՅՈՒՆԵՍԿՕ-ի Համաշխարհային ժառանգության օբյեկտների ցանկ

Կատեգորիա:Համաշխարհային ժառանգության ցանկեր
*
Կատեգորիա:ՅՈՒՆԵՍԿՕ
Կատեգորիա:Ցանկեր:Իսրայել
Գարեգին Խումարյան

**Գարեգին Կորյունի Խումարյան** (սեպտեմբերի 3, 1983, Երևան, Հայկական ԽՍՀ, ԽՍՀՄ), հայ լրագրող, Լրատվական ռադիոյի ծրագրերի տնօրեն, Հայաստանի հանրային ռադիոյի գործադիր տնօրեն (2019-2024)։

## Կենսագրություն
Ծնվել է 1983 թվականի սեպտեմբերի 3-ին Երևանում։ Ծառայել է ՀՀ Զինված ուժերում։ 2000-2005, սովորել և ավարտել է Հայ-ռուսական (սլավոնական) համալսարանը։ 2013 թվականի հոկտեմբերից, Հայաստանի լրագրողների միության անդամ։ 2019 թվականի ապրիլի 3-ից նշանակվել Հայաստանի հանրային ռադիոյի գործադիր տնօրեն։

2019 թվականի մարտի 3-ին տեղի ունեցած Հանրային հեռուստառադիոընկերության խորհրդի նիստում որոշում էր կայացվել Հանրային ռադիոյի տնօրենի մրցույթում հաղթող ճանաչել քվեարկության արդյունքում առավելագույն ձայներ հավաքած Գարեգին  Խումարյանին։

## Ընտանիք
Եղբայրը՝ Դավիթ Խումարյան։

## Ծանոթագրություններ

Կատեգորիա:Հայ-ռուսական (սլավոնական) համալսարանի շրջանավարտներ
Կատեգորիա:Հայաստանի լրագրողների միության անդամներ
Կատեգորիա:Հայ լրագրողներ
Լրատվական ռադիո

**Լրատվական ռադիո**, Հայաստանում գործող ռադիոկայան, որն իրեն ներկայացնում է որպես «առաջին և միակ մասնավոր հասարակական-քաղաքական ռադիոկայան»։

## Պատմություն

## Հաղորդաշարեր
Ռադիոկայանի եթերն են կազմում մի շարք հաղորդաշարեր. Թարմ ուղեղով (վարող՝ Սաթեն Միքայելյան), Ռադիոառողջարան (վարող՝ Տաթև Առաքելյան), Իրական իրավունք (վարող՝ Էդմոն Մարուքյան), Հայու տեսակ (վարող՝ Գագիկ Գինոսյան), Երկիր Զաբախա (վարող՝ Վահե Սարգսյան), Հայրենապատում (վարողներ՝ ճանապարհորդ Տիգրան Բաբայան և Լուսինե Հովակիմյան), Կյանքի որակ (վարող՝ Լարա Առաքելյան), Նախիջևանյան մասունքներ (վարող՝ նախիջևանագետ Արգամ Այվազյան), Հայկական ապրանքանիշ (վարող՝ Հայկուհի Մինասյան), Ապահովագրություն և ոչ միայն (վարող՝ Գարեգին Խումարյան), Քաղբանտարկյալի օրագիրը, Մանվելյանի սուբյեկտիվ, Դե, խաբիր ինձ (վարող՝ Արշալույս Մուշկամբարյան), Կիսալուսնի մայրամուտը (վարողներ՝ Գայանե Չոբանյան և հաղորդաշարի հեղինակ Տիրան Լոքմագյոզյան), Մուդուս վիվենդի (վարողներ՝ Ժաննա Ավագյան և հաղորդաշարի հեղինակ Արա Պապյան), Հարևաններ (վարող՝ Լիանա Խաչատրյան), Բանկային գաղտնիք (վարող և հեղինակ՝ Արման Մալխասյան), Բիզնեսի անատոմիա (վարող՝ Սաթեն Միքայելյան), «Quo Vadis» կամ ուր ես գնում, Հայաստա՛ն (վարողներ՝ Ժաննա Ավագյան և հաղորդաշարի հեղինակ Լևոն Շիրինյան), Հակաճգնաժամ (վարողներ՝ Սաթեն Միքայելյան և հաղորդաշարի հեղինակ Գագիկ Մակարյան), Քաղաքակրթությունից քաղաքականություն (վարող՝ Լիանա Խաչատրյան), Պատուհան դեպի Չինաստան (վարողներ՝ Գարեգին Խումարյան և Գոռ Սարգսյան), Գերակա ոլորտ (վարող՝ Սաթեն Միքայելյան), Ֆինանսական շաբաթ (վարող և հեղինակ՝ Բորիս Վերդյան), Պատգամավոր Զոհրապ Էֆենդին (վարողներ՝ Նարինե Թուխիկյան), Մարդու իրավունքների ինքնապաշտպանություն, Համշենական զրուցարան (վարողներ՝ Հայկուհի Մինասյան և հաղորդաշարի հեղինակ Սերգեյ Վարդանյան), Հետախույզի օրագիրը (վարող և հեղինակ՝ Վովա Վարդանով), Սա հայաստան է և վերջ (վարողներ՝ Գարեգին Խումարյան և հաղորդաշարի հեղինակ Կարեն Վարդանյան), Էստի համեցեք (վարողներ՝ Սաթեն Միքայելյան և Արամ Նավասարդյան), ԱԿ 106.5 ռազմական հաղորդում (վարող՝ Նանե Մանասյան), Կենսաոլորտ (վարող՝ Լուսինե Հովակիմյան), Վաղվա Հայաստան (վարող՝ Կարեն Սիմոնյան), Քաղաքացի Հովհաննես Թումանյան (վարողներ՝ Հայկուհի Մինասյան և հաղորդաշարի հեղինակ Նարինե Թուխիկյան), Բողոքի նոտա (վարող՝ Հայկուհի Մինասյան), Կայուն զարգացում + (վարողներ՝ Լուսինե Հովակիմյան և հաղորդաշարի հեղինակ Սեյրան Սուվարյան), Վարկային պատմություն (վարող՝ Սաթեն Միքայելյան), Vivaro Fantasy (վարող՝ Ռոբերտ Գասպարյան), Ավանտա (վարող՝ Սաթեն Միքայելյան)։

Բացի այդ, ռադիոկայանի պաշտոնական կայքում հրապարակվում են բազմաթիվ լրատվական հոդվածներ հետևյալ թեմաներով. քաղաքականություն, տնտեսություն, գիտություն, սպորտ, հասարակություն, տարածաշրջան, տեղեկատվական տեխնոլոգիաներ, մամուլ, բլոգոսֆերա, աշխարհ, բնապահպանություն, մշակույթ։

## Ծանոթագրություններ

Կատեգորիա:Հայաստանի ռադիոկայաններ